་ལེའུ་འདི་སེམས་ཙམ་པ་མན་ཆད་ཀྱི་མྱང་འདས་པར་གནས་དབུ་མ་པས་མྱང་
འདས་འདོད་ཚུལ་སྟོན་པའི་ལེའུ་ཡིན་པའི་ཕྱིར། རྭ་འགྱུར་ཡེ་ཤེས་ལེའུའི་འགྲེལ་ཆེན་ལས། བྱེ་
བྲག་ཏུ་སྨྲ་བ་དང༌། མདོ་སྡེ་པ་དང༌། རྣལ་འབྱོར་སྤྱོད་པ་བ་རྣམས་ཀྱིས་ཕུང་པོ་ལྷག་མ་དང་བཅས་
484

སྤྲུལ་སྐུ།
པའོ། །དབུ་མ་པ་རྣམས་ཀྱིས་ཕུང་པོ་ལྷག་མ་དང་བཅས་པ་དོར་ནས་རབ་ཏུ་མི་གནས་པའི་མྱང་
འདས་ཞེས་པ་ནས། དེས་ན་ཕྱོགས་ཡོངས་སུ་འཛིན་པ་སྤངས་པའི་ཕུང་པོ་ལྷག་མ་མེད་པའི་མྱ་
ངན་ལས་འདས་པ་ཡང་དག་པར་རྫོགས་པའི་སངས་རྒྱས་ཞེས་བྱའོ། །ཞེས་དང་། འགྲེལ་ཆེན་
ལས། ས་གའི་ཉའི་སྐྱ་རེངས་ཤར་བ་ན་བཅོམ་ལྡན་འདས་ཤཱཀྱ་ཐུབ་པ་མངོན་པར་རྫོགས་པར་
སངས་རྒྱས་ཏེ་ཆོས་ཀྱི་འཁོར་ལོ་བསྐོར་ནས་ཐེག་པ་གསུམ་སྟོན་པར་མཛད་དེ། ཟླ་བ་བཅུ་
གཉིས་པ་ནག་པའི་ཉ་ལ་ཤྲི་དྷ་ན་ཀ་ཊ་ཀར་ནས། དང་པོའི་སངས་རྒྱས་རྣམས་པར་སྤྲོས་སོ་ཞེས་
གསུངས་པའི་ཕྱིར། ཁྱབ་སྟེ། སངས་རྒྱས་ནས་ལོ་མང་པོ་སོང་ན་ལོ་གཅིག་ཀྱང་མི་གསུང་བར་ཟླ་
བ་བཅུ་གཉིས་གསུང་དོན་མེད་པའི་ཕྱིར། ཊཱིཀ་ཆེན་ལས་ཀྱང༌། ནག་པའི་ཟླ་བ་དང་པོ་ཡིན་ཀྱང་
ས་ག་ཟླ་བ་དེ་ནས་བགྲང་བའི་ཟླ་བ་བཅུ་གཉིས་པ་ནག་པ་ཡིན་ཞིང་ཞེས་གསུངས་པ་ལེགས་པར་
བཤད་པ་ཁོ་ན་ཡིན་ནོ། །དགུང་ལོ་སོ་དགུ་པ་ཉི་སྒྲོལ་བྱེད་ཤིང་སྤྲེལ་ལ་ཡུམ་གྱི་དོན་དུ་ལྷ་ཡུལ་དུ་
བྱོན་ཏེ། བརྒྱ་བྱིན་དང་ཚངས་པ་སོགས་འདོད་པ་དང་གཟུགས་ཀྱི་ལྷའི་ཡིད་དང་མཐུན་པའི་ཆོས་
ཟླ་བ་གསུམ་གྱི་བར་དུ་བསྟན་པས། ལྷ་ཀླུ་གནོད་སྦྱིན་སྲིན་པོ་དྲི་ཟ་དང་ལྷ་མ་ཡིན་ནམ་མཁའ་ལྡིང་
མིའམ་ཅི་སོགས་གདུལ་བྱ་རྣམས་ཀྱི་མོས་པ་ལྟར་སྨིན་ཅིང་གྲོལ་བར་མཛད་ནས། ཡུལ་ཀ་ཤིར་
ཧོར་ཟླ་དགུ་པ་ཐ་སྐར་ཟླ་བ་སྟོན་འབྲིང་པོའི་ཉ་ལ་ལྷ་ཡུལ་ལས་ཕེབས་པ་ཡིན་པའི་ཕྱིར། མན་སྙེ་
ལས། སུམ་ཅུ་རྩ་གསུམ་གྱི་ལྷའི་ཡུལ་དུ་གཤེགས་ནས་བརྒྱ་བྱིན་དང་ཚངས་པ་ལ་སོགས་པའི་
འདོད་པ་དང་གཟུགས་ན་སྤྱོད་པའི་ལྷའི་ཡིད་དང་མཐུན་པའི་ཆོས་བསྟན་ཏོ་ནས། ལྷ་དུ་མ་དང༌།
ཀླུ་དུ་མ་དང༌། གནོད་སྦྱིན་དང༌། སྲིན་པོ་དང༌། དྲི་ཟ་དང༌། ལྷ་མ་ཡིན་དང༌། ནམ་མཁའ་ལྡིང་དང༌།
མིའམ་ཅི་སྟོང་ཕྲག་བརྒྱ་སྟོང་ནས། ཆོས་སྟོན་པའོ་ཞེས་དང༌། བྱེ་བྲག་བཤད་པ་ལས། ཆོས་འཁོར་
གནས་དང་ཡངས་པ་ཅན། །ས་དཀར་ཅན་དང་ལྷ་ཡི་གནས། །ཞེས་སངས་རྒྱས་པའི་ལོ་བཞི་བར་
བཤད་པའི་ཕྱིར། དེ་ནས་ཡལ་སོ་སོར་སྟོན་པ་འཁོར་བཅས་ཕེབས་ནས། ཆོས་ཕུང་བརྒྱད་ཁྲི་
485

སྐབས་བརྒྱད་པ་སྐལ་བཟང་མིག་འབྱེད།
བཞི་སྟོང་དང་རྒྱུད་སྡེ་སྟོང་ཕྲག་སུམ་ཅུ་རྩ་གསུམ་སོགས་བསྟན་ནས་གདུལ་བྱ་མཐའ་ཡས་པ་སྨིན་
གྲོལ་ལ་བཀོད་པའི་ཕྱིར། མན་སྙེ་ལས། དེ་ལྟ་བུ་ལ་སོགས་པའི་གདུལ་བྱ་རྣམས་གནས་རྣམས་
སུ་བསྐུལ་ཞིང༌། སྣ་ཚོགས་པའི་གཟུགས་ཀྱསི་གདུལ་བྱ་ཇི་ལྟ་བར་དཔག་ཏུ་མེད་པའི་སེམས་ཅན་
གྱི་ཕུང་པོ་ལ་ནས། རྡོ་རྗེ་ཐེག་པ་ལ་སོགས་པ་བསྟན་པས་ཞེས་གསུངས་པའི་ཕྱིར།
མཛད་པ་བཅུ་གཉིས་པ་མཛད་ཚུལ་ཡོད་དེ། སངས་རྒྱས་ནས་ལོ་ཞེ་ལྔ་པ་ཁྲོ་བོ་ཞེས་ཤིང་
གླང་འདས་ནས་ཟད་པ་མེ་སྟག་གི་ས་ག་ཟླ་བའི་ཉའི་ནམ་ཕྱེད་ལ་གྱད་ཡུལ་རྩ་མཆོག་གི་ཤིང་ས་
ལ་ཟུང་གི་དྲུང་དུ་གཤེགས་པར་མཛད་པ་ཡིན་པའི་ཕྱིར། བྱེ་བྲག་བཤད་པ་ལས། རྒྱལ་བ་དེ་ལྟར་
བརྒྱད་ཅུ་ལ། །ཐུབ་མཆོག་དམ་པ་མྱ་ངན་འདས། །ཞེས་གསུངས། དེ་ཡང་ཞིང་ལ་ལར་སྐུའི་སྣང་
བསྡུས་ཀྱང་ལ་ལར་བལྟམས། ལ་ལ་རོལ་རྩེད། ལ་ལར་ཆོས་འཁོར་སོགས་བྱེ་བ་ཕྲག་བརྒྱ་སྟོན་
ཏེ། སྤྱི་རྣམ་ལས། ཞིང་འདིར་མྱ་ངན་ལས་འདས་པའི་ཚུལ་བྱེ་བ་ཕྲག་བརྒྱ་སྟོན་པ། ཞིང་གཞན་
དུ་ལ་ལར་སྐུ་བལྟམས་པ་དང༌། ལ་ལར་འཚང་རྒྱ་བ་དང༌། ལ་ལར་ཆོས་འཁོར་བསྐོར་ཚུལ་བྱེ་བ་
ཕྲག་བརྒྱ་ཅིག་ཅར་དུ་སྟོན་ནོ་ཞེས་གསུངས་པའི་ཕྱིར།
སྨྲས་པ།
སངས་རྒྱས་རྣམས་ཀྱི་མཛད་པ་བཅུ་གཉིས་ཚུལ། །
བྱེ་བ་ཕྲག་བརྒྱར་སྟོན་པའི་ལུང་རིགས་ཚོགས། །
བཅུ་གཉིས་བདག་པོའི་འོད་ལས་ཆེས་གསལ་བ། །
ལུང་བཞིན་རིགས་པ་བཞིན་དུ་མ་འཁྲུལ་གསལ། །
བཅུ་གཉིས་འདྲེན་ཚུལ་མང་ཐོས་སྔོན་གྱི་ལྷས། །མ་མྱོང་མདོ་རྒྱུད་བསྟན་བཅོས་བཤད་ཚུལ་
དང༌། །ངེས་པ་ལྔ་ལྡན་གསུང་རབ་གངྒཱའི་རྒྱུན། །འདིར་དྲངས་ཛ་ཧུ་ནུ་དེས་ཡིན་པར་རློམ། །ཞེས་
486

སྤྲུལ་སྐུ།
པའང་བར་སྐབས་ཀྱི་ཚིགས་སུ་བཅད་པའོ། །
487

སྐབས་བརྒྱད་པ་སྐལ་བཟང་མིག་འབྱེད།
488

འཕྲིན་ལས་བཤད་པ།
ལྔ་པ་འཕྲིན་ལས་བཤད་པ་ལ། འཕྲོས་སྦྱོར་མཐའ་དཔྱད་པ་གསུམ་ལས། དང་པོ་ནི། མདོ་
ནས།
ལས། རབ་འབྱོར་འདི་ནས་སངས་རྒྱས་ཀྱི་སྤྱན་གྱིས་འཇིག་རྟེན་ལ་རྣམ་པར་གཟིགས་ནས།
སེམས་ཅན་དམྱལ་བ་རྣམས་ཀྱི་སྡུག་བསྔལ་ཞི་བར་བྱས་ནས་ཞེས་སོགས་ཀྱི་དོན་འཆད་པར། དེ་
བཞིན་འཁོར་བ་ཇི་སྲིད་འདིའི། །ལས་ནི་རྒྱུན་མི་འཆད་པར་འདོད། །ཅེས་སོགས་བྱུང༌། སྦྱོར་བ་ནི་
སྐབས་འདིའི་ཉེར་བདུན་ཆོས་ཅན། ཁྱོད་ཡེ་ཤེས་ཆོས་སྐུའི་མཛད་པ་ཡིན་ཏེ། ཀུན་རྫོབ་ཏུ་རྟོགས་
པ་ཆོས་སྐུས་ལོངས་སྤྲུལ་གྱི་སྣང་བ་བསྐྱེད་པའི་སྒོས་ཁྱོད་སོགས་གཞན་དོན་གྱི་བྱ་བ་མཛད་པའི་
ཕྱིར། འགྲེལ་པར། ཀུན་རྫོབ་ཏུ་ཡེ་ཤེས་ཁོ་ན་ནས། ཆོས་ཀྱི་སྐུའི་ཡིན་ནོ་ཞེས་གསུངས་པའི་ཕྱིར།
མཐའ་དཔྱད་པ་ལ། ཁ་ཅིག་ན་རེ། འཕྲིན་ལས་སྐུ་བཞི་གའི་འཕྲིན་ལས་ཡིན་པར་ཐལ། སློབ་དཔོན་
རིགས་བྱིན་གྱིས་དེ་ལྟར་བཞེད་པའི་ཕྱིར་ན་མ་ཁྱབ། རྟགས་གྲུབ་སྟེ། གསེར་འཕྲེང་ལས། རིགས་
བྱིན་ནི་སྐུ་བཞི་གའི་མཛད་པར་འདོད་དོ་ཞེས་གསུངས་པའི་ཕྱིར། རྩ་བར་འདོད་ན། ངོ་བོ་ཉིད་སྐུ་
དང་འཕྲིན་ལས་ཉེར་བདུན་གཉིས་ལ་ལས་དང་ལས་ཅན་གྱི་འབྲེལ་བ་གྲུབ་པར་ཐལ། འདོད་པའི་
ཕྱིར། འདོད་མི་ནུས་ཏེ། ངོ་བོ་ཉིད་སྐུ་དང་འཕྲིན་ལས་ཉེར་བདུན་གཉིས་ལ་ལས་དང་ལས་ཅན་གྱི་
འབྲེལ་བ་མེད་པའི་ཕྱིར། དེར་ཐལ། གསེར་འཕྲེང་ལས། སྐུ་དང་པོ་དང་མ་ཡིན་པ་ལ་དགོངས་ནས་
སྐུ་གསུམ་ཞེས་གསུངས་པའི་ཕྱིར། ཡང་ཁ་ཅིག་ན་རེ། འཕྲིན་ལས་ཉེར་བདུན་སྤྲུལ་སྐུ་ཁོ་ནའི་འཕྲིན་
ལས་ཡིན་པར་ཐལ། དེ་ལྟར་འཕགས་པས་བཞེད་པའི་ཕྱིར་ན་སློབ་དཔོན་འདིའི་ལུགས་ལྟར་ན་མ་
ཁྱབ། རྟགས་དེར་ཐལ། ཉིང་སྣང་ལས། ཕྱོགས་བཅུའི་འཇིག་རྟེན་གྱི་ཁམས་རྣམས་སུ་སྤྲུལ་པ་རྣམས་
ཀྱིས་ལྷུན་གྱིས་གྲུབ་ཅིང་རྒྱུན་མི་འཆད་པར་སེམས་ཅན་གྱི་དོན་སྣ་ཚོགས་པ་འཇུག་པར་བྱེད་པའི་
སྒོས་གནས་ཡོངས་སུ་གྱུར་པའི་འཕྲིན་ལས་ཀྱི་དབང་དུ་མཛད་དོ་ཞེས་གསུངས་ཕྱིར། གསེར་འཕྲེང་
489

སྐབས་བརྒྱད་པ་སྐལ་བཟང་མིག་འབྱེད།
ལས། འཕྲིན་ལས་སྐུ་ལྷག་མ་གསུམ་དང་ལས་དང་ལས་ཅན་དུ་འབྲེལ་གྱི་ཞེས་གསུངས་པའི་ཕྱིར། རྩ་
བར་འདོད་ན། མི་འཐད་པར་ཐལ། དེ་ཡེ་ཤེས་ཆོས་སྐུའི་འཕྲིན་ལས་ཡིན་པའི་ཕྱིར། རྩ་བར། ཆོས་
སྐུ་མཛད་པ་དང་བཅས་པ། །ཞེས་པའི་དགོངས་པ་ཡིན་པའི་ཕྱིར། འགྲེལ་ཆེན་ལས། ཡེ་ཤེས་ཁོ་ན་
དང་མཛད་པར་སྦྱར་བའི་ཕྱིར་དེ་སྐད་དུ་གསུངས་ཏེ་ཞེས་གསུངས་པའི་ཕྱིར། ཡང་ཁ་ཅིག་ན་རེ། དེ་
བཞིན་ཞེས་པའི་དེ་སྒྲ་སྤྲུལ་སྐུ་ལ་སྦྱོར་མི་རིགས་པར་ཐལ། སློབ་དཔོན་གྱིས་ཡེ་ཤེས་ཆོས་སྐུ་དང་
སྦྱར་བའི་ཕྱིར་ན་རྣམ་པ་གཅིག་ཏུ་མ་ཁྱབ་སྟེ། སློབ་དཔན་གྱི་མདོར་བསྟན་དང༌།
ཆོས་ཀྱི་སྐུ་ཡི་འཕྲིན་
ལས་ནི། །ཞེས་པའི་ཆོས་སྐུ་ཡེ་ཤེས་གཙོ་བོའི་དབང་དུ་བྱས་པའི་ཕྱིར། གསེར་འཕྲེང་ལས། དེ་བཞིན་
ནི་སློབ་དཔོན་ལྟར་ན་ཆོས་སྐུ་ཡིན་ལ་འཕགས་ལྟར་ན་སྤྲུལ་སྐུ་ཡིན་པར་བཤད་ལ་ཞེས་གསུངས་པའི་
ཕྱིར། རྩ་བར་འདོད་མི་ནུས་ཏེ། རྩ་བའི་འབྲེལ་བྱས་ན་སྤྲུལ་སྐུ་དང་སྦྱོར་དགོས་པའི་ཕྱིར། རྩ་བར།
ཐུབ་པའི་སྤྲུལ་སྐུ་རྒྱུན་མི་འཆད། །དེ་བཞིན་ཞེས་གསུངས་པའི་ཕྱིར་ཏེ། རྣམ་བཤད་ལས། རྩ་བའི་
འགྲེལ་གྱི་དབང་དུ་བྱས་ན་དེ་བཞིན་ཞེས་པ་སྤྲུལ་སྐུ་དང་འབྲེལ་ཡང་སློབ་དཔོན་གྱིས་ཆོས་སྐུ་ལ་
མཛད་དོ་ཞེས་གསུངས་པའི་ཕྱིར།
ཡང་ཁ་ཅིག་ན་རེ། སངས་རྒྱས་ཀྱི་འཕྲིན་ལས་ཡིན་ན། ལམ་ཞུགས་ཡན་ཆད་ན་ཡོད་པས་
ཁྱབ་ཟེར་ན། ལམ་མ་ཞུགས་ཀྱི་ངན་འགྲོ་གསུམ་ལྷ་མིའི་སྡུག་བསྔལ་ཞི་བར་མཛད་པའི་འཕྲིན་ལས་
དེ་ཆོས་ཅན། དེར་ཐལ། དེའི་ཕྱིར། རྟགས་གྲུབ་སྟེ། དེ་ཡོད་པའི་ཕྱིར། འགྲོ་རྣམས་ཞི་བའི་ལས་
དང་ནི། །ཞེས་གསུངས་པའི་ཕྱིར། ཁྱབ་སྟེ། གསེར་འཕྲེང་ལས། ངན་སོང་གསུམ་དང་ལྷ་མིའི་འགྲོ་
བ་རྣམས་ཀྱི་སྡུག་བསྔལ་ཞི་བ་བསྒྲུབ་པའི་ལས་མཛད་པ་ཞེས་གསུངས་པའི་ཕྱིར། དེས་སངས་
རྒྱས་ཀྱི་འཕྲིན་ལས་འགྲོ་བ་དྲུག་གི་རྒྱུད་དུ་ཡོད་པར་ཤེས་སོ། །ཡང་ཁ་ཅིག་ན་རེ། སངས་རྒྱས་
ཀྱི་འཕྲིན་ལས་ཡིན་ན། ལམ་མ་ཞུགས་ན་ཡོད་པས་ཁྱབ་ཟེར་ན། འཕྲིན་ལས་ལྷག་མ་ཉེར་དྲུག་ཆོས་
ཅན། དེར་ཐལ། དེའི་ཕྱིར། ཁྱབ་པ་མཁས། རྟགས་སླ། འདོད་མི་ནུས་ཏེ། ལྷག་མ་ཉེར་དྲུག་ལམ་
490

མཇུག་རྩོམ།
ལ་བཀོད་པའི་འཕྲིན་ལས་ཡིན་པའི་ཕྱིར། དེར་ཐལ། ཚོགས་ལམ་ལ་འགོད་པའི་གསུམ། སྦྱོར་
ལམ་ལ་འགོག་པའི་བཞི་དང༌། མཐོང་ལམ་ལ་འགོག་པའི་གཅིག་དང༌། སྒོམ་ལམ་ལ་འགོག་པའི་
འཕྲིན་ལས་བཅོ་བརྒྱད་ཡོད་པའི་ཕྱིར། དང་པོ་གྲུབ་སྟེ། འགྲོ་རྣམས་ཞི་བའི་ལས་དང་ནི། །བསྡུ་
རྣམས་བཞི་ལ་འགོད་པ་དང༌། །ཀུན་ནས་ཉོན་མོངས་བཅས་པ་ཡིས། །རྣམ་པར་བྱང་བ་རྟོགས་པ་
དང༌། །ཞེས་སོ། །གཉིས་པ་གྲུབ་སྟེ། སེམས་ཅན་རྣམས་དོན་ཇི་བཞིན་གྱིས། །དོན་དང་ཕ་རོལ་
ཕྱིན་དྲུག་དང༌། །སངས་རྒྱས་ལམ་དང་རང་བཞིན་གྱིས། །སྟོང་པ་ཉིད་དང་ཞེས་སོ། །གསུམ་པ་
གྲུབ་སྟེ། གཉིས་ཟད་དང༌། ཞེས་སོ། །བཞི་པ་གྲུབ་སྟེ། བརྡ་དང་དམིགས་པ་མེད་པ་དང༌། །ནས། ཐ་
དད་ཡོངས་སུ་མི་ཤེས་དང༌། །ཞེས་སོ། །ལམ་གྱི་མི་གནས་པའི་མྱ་འདས་ལ་འགོད་པའི་དེ་ཡོད་
དེ། མྱ་ངན་འདས་ལ་འགོད་པ་སྟེ། །ཞེས་སོ། །ཉེར་བདུན་ཡོད་ཚུལ་སྟོན་པར། ཆོས་ཀྱི་སྐུ་ཡི་འཕྲིན་
ལས་ནི། །རྣམ་པ་ཉི་ཤུ་བདུན་དུ་བཞེད། །ཅེས་སོ། །འཕྲིན་ལས་ཉེར་བདུན་ཡང་སྲིད་མཐའི་བར་དུ་
དར་ཞིང་རྒྱས་པའི་འགྱུར་བ་ཡིན་ཏེ། འགྲེལ་པ་ལས། འདིའི་འཕྲིན་ལས་རྣམ་པ་ཉི་ཤུ་རྩ་བདུན་ཡང་
འཁོར་བ་ཇི་སྲིད་པར་བཞེད་པ་ཞེས་གསུངས་པའི་ཕྱིར།
སྨྲས་པ།
ཨེ་མ་ཕྱོགས་བཅུའི་རྒྱལ་བ་སྲས་བཅས་དང༌། །
ཉན་རང་ཐེག་པ་གསུམ་གྱི་ཚོགས་རྣམས་ཀུན། །
སྐྱེ་མཛད་དུས་གསུམ་ཐར་པར་བགྲོད་པའི་ལམ། །
གཞུང་ལམ་འབྲས་བུའི་ཤེར་ཕྱིན་ཡུམ་རྣམས་རྨད། །
ཀྱེ་མ་མདོ་སྔགས་གཞུང་མང་གྲུབ་མཐའ་ཀུན། །ཡུན་རིང་ངལ་བརྒྱས་དུབ་པའི་ངལ་བསོའི་
གནས། །ཕར་ཕྱིན་གཞུང་དོན་ལེགས་སྟོན་ལམ་རིམ་ལས། །མདོ་སྔགས་ལམ་གྱི་སྒོ་རྙེད་ངལ་
491

སྐབས་བརྒྱད་པ་སྐལ་བཟང་མིག་འབྱེད།
གསོ་ཐོབ། །རིགས་བརྒྱའི་ཁྱབ་བདག་སྲེ་བ་རྡོ་རྗེ་འཆང༌། །མགོན་དེའི་ཞབས་བརྟེན་མདོ་སྔགས་
གསང་བའི་གནད། །མ་ལུས་ཀུན་བསྡུས་ཁྲིད་ཆེན་ཨ་མྲྀ་ཏ། །ཀླུ་དབང་གྲགས་ཐོབ་ལེགས་སྨོན་
དགའ་བདེས་ཁྱབ། །ལོངས་སྤྲུལ་མེས་པོས་མངགས་པའི་ལེགས་བཤད་ཀྱི། །དག་བྱེད་མཆོད་
ཡོན་སྔོན་བྱོན་ཤིང་རྟ་ཆེའི། །བློ་གྲོས་རབ་བར་ཉིས་སྟོང་ལྔ་བརྒྱར་བཟུང༌། །བདག་བློ་སྐལ་ལྡན་
ཤིང་རྟས་རྒྱུན་འདི་བསྒྲེངས། །འདིར་འབད་དགེ་བ་ཆེས་དཀར་མཁའ་ཁྱབ་འགྲོའི། །ལེགས་བྱས་
འདབ་བརྒྱ་བྱེ་བའི་ཚོགས་བཞད་ཅིང༌། །སྐལ་བཟང་བུང་བས་དར་དིར་མགྲིན་གླུ་དང༌། །ལེགས་
བཤད་སྣང་བས་ཅིག་ཅར་ཀུན་ཁྱབ་ཤོག །རྒྱལ་བ་སྲས་བཅས་རྣམས་ཀྱི་བྱིན་རླབས་དང༌། །རྟེན་
ཅིང་འབྲེལ་འབྱུང་བསླུ་མེད་བདེན་པའི་མཐུས། །ཆོས་འདི་ཕྱོགས་དུས་ཀུན་ཏུ་རྒྱས་གྱུར་ཅིག །
ཅེས་ཕར་ཕྱིན་གྱི་མཐའ་དཔྱོད་བསམ་འཕེལ་ཡིད་བཞིན་ནོར་བུའི་འཕྲེང་མཛེས་སྐལ་བཟང་མིག་འབྱེད་ཅེས་བྱ་
བ་འདི་ནི་གངས་ཅན་གྱི་ཕྱག་ན་པད་དཀར་འཆང་བས་བཀའ་སྩལ་གྱི་མེ་ཏོག་ཡང་གནང་ཞིང༌། ཉེ་ཆར་མཁས་འདུས་
དཔལ་ལྡན་བཀྲ་ཤིས་སྒོ་མང་གིས་ལན་གསུམ་ཆོས་གྲྭར་ཁང་ཚན་ཀུན་དང་གྲྭ་རྒན་འདུལ་བ་ཆོས་རྗེས་དུང་དཀར་གསེར་
གཤོག་ཅན་དང་མཁའ་འགྲོ་མ་ཐམས་ཅད་ཀྱི་གཙོ་མོ་ལབ་ཀྱི་སྒྲོན་མའི་དབུ་ཐོད་རིང་བསྲེལ་ཅན་འབྲས་བུ་སྣ་ཚོགས་དང་
སུ་ཝརྞས་བརྒྱན་པ་དང་བཅས། རབ་འབྱམས་སྨྲ་བ་ངག་དབང་དགེ་འདུན་གྱིས་དཀར་ཡོལ་མཎྜལ་དང་བཅས། ཚོགས་ཀྱི་
མཎྜལ་རང་གི་འབུལ་ཚན་དང༌། ཁྱད་པར་མང་ཐོས་མདོ་སྔགས་སྨྲ་བའི་དབང་པོ་དཔོན་སློབ་གུ་ཎ་མ་ཏི་དང༌། རང་གི་གྲྭ་
རྒན་བླ་མ་སྔགས་རམས་པ་དཔལ་འབར་གཉིས་ཀྱིས་ལམ་རིམ་མཆོད་རྟེན་མཎྜལ་ཆེ་ལེགས་འབུལ་ཚན་དང་བཅས་ཏེ
བསྐུལ་བའི་ངོར་བཀྲ་ཤིས་སྒོ་མང་ནས་དབུ་བཙུགས། སྐབས་ལྔ་པ་ཡན་གྲུབ་ཅིང༌། རྒྱལ་བས་ལུང་བསྟན་པའི་ཆོས་གྲྭ་
ཆེན་པོ་བཀྲ་ཤིས་འཁྱིལ་དུ་རྫོགས་པའི་སངས་རྒྱས་ཟིལ་གནོན་མེ་རྟར་སྐུ་བལྟམས་ནས་ལོ་ཉིས་སྟོང་དྲུག་བརྒྱ་དང་སོ་
གསུམ། སངས་རྒྱས་ཤིང་ཆོས་འཁོར་བསྐོར་ནས་ཉིས་སྟོང་ལྔ་བརྒྱ་དང་གོ་བརྒྱད་ལོན་པ་རྣམ་འཕྱང་ཞེས་པ་ས་ཕོ་ཁྱིའི་
ལོ་མགོ་ཟླ་བའི་ལྔ་མཆོད་ཆེན་པོའི་དུས་སུ། ཤཱཀྱའི་དགེ་སློང་མང་ཐོས་འཇམ་དབྱངས་བཞད་པའི་རྡོ་རྗེས་སྦྱར་བ་འདིས་
ཀྱང་རྒྱལ་བའི་བསྟན་པ་ཕྱོ